PATVIRTINTA

Kauno Miko Petrausko muzikos mokyklos

Direktoriaus 2018 m. gegužės 2 d.

įsakymu Nr. V - 38

**I-OJI KAUNO KRAŠTO KOMANDINĖS SOLFEDŽIO OLIMPIADOS**

 **„MUZIKINĖ ABĖCĖLĖ“**

**NUOSTATAI**

**Bendrosios sąlygos:**

1. Kauno krašto komandinės solfedžio olimpiados **„Muzikinė abėcėlė“** (toliau – olimpiada) sąlygos, parengtos vadovaujantis Bendraisiais Lietuvos mokinių, olimpiadų, konkursų bei kitų renginių nuostatais, patvirtintais Lietuvos Respublikos švietimo ir mokslo ministro 2008 m. kovo 3 d. įsakymu ISAK Nr. 574.

2. Šie nuostatai reglamentuoja Olimpiados tikslą, uždavinius, dalyvius, organizavimo tvarką bei rengėjus.

**Olimpiados tikslas ir uždaviniai:**

3. Olimpiados tikslas - skatinti mokinių motyvaciją solfedžio dalykui bei muzikinę kūrybinę raišką. Uždaviniai:

 3.1. ugdyti mokinių kritinį mąstymą ir kūrybiškumą;

 3.2. plėtoti muzikos (meno) mokyklų mokytojų ir mokinių bendradarbiavimą;

 3.3. sudaryti sąlygas mokytojų gerosios patirties sklaidai.

**Olimpiados rengėjai:**

4. Kauno Miko Petrausko muzikos mokykla, muzikos teorijos ir muzikos istorijos metodinė grupė:

olimpiados pirmininkė - Lina Jančiuvienė,

koordinatorės - Jovita Tarvidienė, Svetlana Pūkienė,

nariai:

 Žaneta Sypnych,

 Nijolė Pocienė,

 Lusine Sargsyan,

 Erika Zenona Baublienė,

 Vilhelmina Gerulaitė,

 Angelė Dumčiuvienė.

5. Olimpiados nuostatus parengė:

Jovita Tarvidienė, Kauno Miko Petrausko muzikos mokyklos muzikos teorijos ir muzikos istorijos metodinės grupės pirmininkė;

Svetlana Pūkienė, Kauno Miko Petrausko muzikos mokyklos solfedžio vyresnioji mokytoja.

**Olimpiados laikas ir vieta:**

6. Olimpiada vyks **2018 m. lapkričio 17 dieną** Kauno Miko Petrausko muzikos mokykloje

(V. Krėvės pr. 54, Kaunas):

 6.1. I grupė - 3 klasės mokiniai - 10 val;

 6.2. II grupė - 4 klasės mokiniai - 12 val.

**Olimpiados dalyviai:**

7. Olimpiadoje gali dalyvauti Kauno krašto muzikos (meno) mokyklų 3-4 klasių mokinių komandos (komandą sudaro 4 dalyviai). Mokyklą gali atstovauti viena arba dvi komandos.

8. Olimpiados dalyviai skirstomi į dvi grupes:

 8.1. pradinio muzikinio ugdymo 3 klasės mokiniai;

 8.2. pradinio muzikinio ugdymo 4 klasės mokiniai.

9. Olimpiados metu visų grupių dalyviai atlieka 4 užduotis (jos vertinamos taškais):

 9.1. iš anksto pasirinktos lietuvių liaudies dainos arba kanono atlikimas (dainuojant galimas instrumentinis ritminis pritarimas be garsų aukščio);

 9.2. muzikos žinių tikrinimo testas;

 9.3. muzikos rašto skaitymas (ritmavimas);

 9.4. kūrybinė užduotis.

10. Olimpiados užduočių sprendimui ir atlikimui skiriamos 90 min.

11. Rungčių užduočių turinys yra parengtas, vadovaujantis muzikos mokyklų pradinio muzikinio ugdymo programiniais reikalavimais.

12. Olimpiados rezultatus vertina Kauno Miko Petrausko muzikos mokyklos direktoriaus įsakymu sudaryta vertinimo komisija ir mokytojai iš kitų muzikos (meno) mokyklų.

13. Olimpiados nugalėtojai tampa daugiausiai taškų surinkusios komandos:

 13.1. I vietos diplomas suteikiamas surinkus 32 – 35 taškus;

 13.2. II vietos diplomas suteikiamas surinkus 28 – 31 taškus;

 13.3. III vietos diplomas suteikiamas surinkus 24 – 27 taškus.

**Olimpiados dalyvių apdovanojimas:**

14. Olimpiados dalyviai ir jų mokytojai apdovanojami padėkos raštais, nugalėtojai – diplomais.

**Paraiškų teikimo tvarka:**

15.Olimpiados dalyvio anketą pateikti iki **2018 m. lapkričio 1 d**. elektroniniu paštu:s.jovita82@gmail.com

**I-OSIOS KAUNO KRAŠTO KOMANDINĖS SOLFEDŽIO OLIMPIADOS**

**„MUZIKINĖ ABĖCĖLĖ“**

**ANKETA**

|  |  |
| --- | --- |
| MOKYKLA |  |
| KOMANDOS PAVADINIMAS |  |
| KLASĖ  |  |
| Ruošiamos l. l. dainos ar kanono pavadinimas |  |
| MOKYTOJAS (vardas, pavardė, telefono nr., el. paštas) |  |

Su olimpiados nuostatais susipažinome ir jų laikysimės. Neprieštaraujame (pabraukti), kad olimpiadoje būtų filmuojama, fotografuojama bei publikuojama teisės aktuose nustatyta tvarka.

Užpildytą anketą siųsti elektroniniu paštu s.jovita82@gmail.com

**iki 2018 m. lapkričio 1 d.**

Olimpiados nuostatus ir anketą galite rasti mokyklos internetinėje svetainėje [www.mpetrausko.kaunas.lm.lt](http://www.mpetrausko.kaunas.lm.lt)